[{"text_idx": "#000006", "text": "Kergelt jahutatuna, 15 - 17 oC, sihvaka kujuga bordeaux \u0301 tu\u0308u\u0308pi veiniklaasist. Arengupotentsiaal veinikeldris 2 - 6 aastat arvestades veini aastaka\u0308iku. Enne serveerimist soovitav dekanteerida."}, {"text_idx": "#000007", "text": "2002 aastal Piemonte tekstiilito\u0308o\u0308sturi ja veinivalmistaja , Eduardo Miroglio poolt rajatud veinikoda Nova Zagora linnast 20 km kaugusel paiknevas Elenovo ku\u0308las. Va\u0308rvilt kerge violetse alatooniga rubiinpunane. Aroom on u\u0308rdiselt marjane. Tunda ku\u0308pseid musti luuvilju, tumedaid metsamarju, loorberilehte ja rohelist pipart. Aroomilo\u0303ppu lisandub musta teed, veidi tubakast ja kuivatatud u\u0308rte. Maitse on keskmise ta\u0308idlusega ja marjane-u\u0308rdine, tunda ku\u0308pseid po\u0303ldmarju ja musti luuvilju, lisaks tu\u0308u\u0308miani ja rosmariini. Keskmisest pikemat ja\u0308relmaitset ta\u0308iendab meeldiv ja sametine marjapark koos kerge vu\u0308rtsika piprasusega. Viinamarjad on korjatud ka\u0308sitsi, vein ka\u0308a\u0308ritatakse roostevabast terasest vaatides ja areneb 10 kuud va\u0308ikestes 225L suurustes prantsuse tammest vaatides ning peale seda 4 kuud pudelis."}]